CELEX: 62016CN0229
Language: et
Date: 2016-04-25 00:00:00
Title: Kohtuasi C-229/16: Eelotsusetaotlus, mille on esitanud Supremo Tribunal Administrativo (Portugal) 25. aprillil 2016 – Ministério da Saúde, Administração Regional de Saúde de Lisboa e Vale do Tejo, I.P. versus João Carlos Lombo Silva Cordeiro

8.8.2016   
            
            
               ET
            
            
               Euroopa Liidu Teataja
            
            
               C 287/13
            
         Eelotsusetaotlus, mille on esitanud Supremo Tribunal Administrativo (Portugal) 25. aprillil 2016 – Ministério da Saúde, Administração Regional de Saúde de Lisboa e Vale do Tejo, I.P. versus João Carlos Lombo Silva Cordeiro
   (Kohtuasi C-229/16)
   (2016/C 287/17)
   Kohtumenetluse keel: portugali
   
      Eelotsusetaotluse esitanud kohus
   
   Supremo Tribunal Administrativo
   
      Põhikohtuasja pooled
   
   
      Kaebuse esitajad: Ministério da Saúde, Administração Regional de Saúde de Lisboa e Vale do Tejo, I.P.
   
      Vastustaja: João Carlos Lombo Silva Cordeiro
   
      Eelotsuse küsimused
   
   
               A.
            
            
               Kas Euroopa Parlamendi ja nõukogu 29. juuni 2000. aasta direktiiv 2000/35/EÜ (1) on selle põhjendusest 13 lähtuvalt kohaldatav dekreetseadusega nr 242-B/2006 kehtestatud ja määrusega nr 3-B/2007 reguleeritud ravimihüvitisesüsteemile, milles riik maksab rahalise osaluse riikliku tervishoiuteenusega liitunud isikutele müüdavate ravimite hinnas?
            
         
               B.
            
            
               Kui nimetatud direktiiv on kohaldatav, kas dekreetseaduse nr 242-B/2006 artiklitest 5 ja 6 võib järeldada, et on olemas liitumisleping, mis võib kuuluda eespool nimetatud direktiivi artikli 3 lõike 1 punkti b alla, arvestades võimalust, et selle lepinguga liitutakse või mitte vastavalt sellele, kas ravimeid müüakse või mitte?
            
         
               C.
            
            
               Kas dekreetseaduse nr 242-B/2006 artikkel 8 ja määruse nr 3-B/2007 artiklid 8 ja 10, mis näevad ette kuuarve esitamise, on kooskõlas direktiiviga 2000/35 (artikli 3 lõike 1 punkti [b] alapunkt i)?
            
         
               D.
            
            
               Kas 2. jaanuari 2007. aasta määruse 3-B/2007 artikli 10 võib lugeda eespool nimetatud direktiivi artikli 3 lõike 2 alla kuuluvaks, kuivõrd selles on kehtestatud maksetähtpäevaks arve kättesaamisele järgneva kuu kümnes päev?
            
         
      (1)  Euroopa Parlamendi ja nõukogu 29. juuni 2000. aasta direktiiv 2000/35/EÜ hilinenud maksmisega võitlemise kohta äritehingute puhul (EÜT L 200, 8.8.2000, lk 35; ELT eriväljaanne 17/01, lk 226).